62023CO0348_INF
2024 m. gegužės 3 d. Teisingumo Teismo (devintoji kolegija) nutartis
BNP Paribas Bank Polska
(Byla C-348/23) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Atsakymas, kurį galima aiškiai nustatyti iš jurisprudencijos – Vartotojų apsauga – Direktyva 93/13/EEB – Nesąžiningos sąlygos sutartyse su vartotojais – 6 straipsnio 1 dalis ir 7 straipsnio 1 dalis – Kreditas užsienio valiuta nekilnojamam turtui įsigyti – Nesąžiningos sąlygos dėl valiutos konvertavimo – Absoliutus sutarties negaliojimas – Teisinės pasekmės – Suspenduojamoji sąlyga – Vartotojo pareiškimas“
Vartotojų apsauga – Nesąžiningos sąlygos sutartyse su vartotojais – Direktyva 93/13 – Priemonės, kuriomis siekiama uždrausti naudoti nesąžiningas sąlygas – Kredito sutartis nekilnojamajam turtui įsigyti – Sutartis, negalinti likti galioti pašalinus nesąžiningas sąlygas – Sutarties panaikinimas – Teismų pateikiamas nacionalinės teisės aiškinimas, pagal kurį sutarties pripažinimo absoliučiai negaliojančia teisinės pasekmės yra siejamos su suspenduojamąja sąlyga, kad vartotojas turi pateikti pareiškimą – Pareiškimas, rodantis, kad vartotojas nesutinka su sąlygos palikimu galioti, žino, kad absoliutus sąlygos negaliojimas lemia sutarties pripažinimą negaliojančia, supranta šio pripažinimo pasekmes ir su tuo sutinka – Neleistinumas
(Tarybos direktyvos 93/13 6 straipsnio 1 dalis ir 7 straipsnio 1 dalis)
(žr. 32–35 punktus ir rezoliucinę dalį)
Rezoliucinė dalis
1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais 6 straipsnio 1 dalis ir 7 straipsnio 1 dalis
turi būti aiškinamos taip:
prireikus pripažinti visą banko su vartotoju sudarytą kredito sutartį nekilnojamajam turtui įsigyti negaliojančia dėl to, kad šioje sutartyje yra nesąžininga sąlyga, be kurios ji negali išlikti, šiomis nuostatomis draudžiama teismui aiškinti nacionalinę teisę taip, kad teisinės pasekmės, susijusios su visos sutarties pripažinimu absoliučiai negaliojančia, yra siejamos su suspenduojamąja sąlyga, kad vartotojas nacionaliniame teisme turi pateikti pareiškimą, kuriuo patvirtintų, pirma, nesutinkantis, kad nesąžininga sąlyga būtų palikta galioti, antra, žinantis, kad absoliutus minėtos sąlygos negaliojimas lemia kredito sutarties nekilnojamajam turtui įsigyti pripažinimą negaliojančia, ir suprantantis pripažinimo negaliojančia pasekmes ir, trečia, sutinkantis, kad ši sutartis būtų pripažinta negaliojančia.
(
1
)	OL C 321, 2023 9 11.